CELEX: 22005D0152
Language: hu
Date: 2004-10-29 00:00:00
Title: Az EGT-Vegyesbizottság 152/2004 határozata (2004. október 29.) az EGT-megállapodás XIII. mellékletének (Közlekedés) módosításáról

21.4.2005   
            
            
               HU
            
            
               Az Európai Unió Hivatalos Lapja
            
            
               L 102/29
            
         
      AZ EGT-VEGYESBIZOTTSÁG
   
   152/2004 határozata
   (2004. október 29.)
   az EGT-megállapodás XIII. mellékletének (Közlekedés) módosításáról
   AZ EGT-VEGYESBIZOTTSÁG,
   tekintettel az Európai Gazdasági Térséget létrehozó megállapodást kiigazító jegyzőkönyv által módosított, az Európai Gazdasági Térséget létrehozó megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               Az EGT-Vegyesbizottság 2004. szeptember 24-ei 129/2004 határozata (1) módosította a megállapodás XIII. mellékletét.
            
         
               (2)
            
            
               Az Európai Tengerbiztonsági Ügynökség létrehozásáról szóló 1406/2002/EK rendelet módosításáról szóló, 2004. március 31-i 724/2004/EK európai parlamenti és tanácsi rendeletet (2) bele kell foglalni a megállapodásba,
            
         A KÖVETKEZŐKÉPPEN HATÁROZOTT:
   1. cikk
   A megállapodás XIII. mellékletének 56 o. pontja (1406/2002/EK európai parlamenti és tanácsi rendelet) az alábbi francia bekezdéssel egészül ki:
   
               „—
            
            
               
                  32004 R 0724: Az Európai Parlament és a Tanács 2004. március 31-i 724/2004/EK rendelete (HL L 129., 2004.4.29., 1. o.).”
            
         2. cikk
   A 724/2004/EK rendelet izlandi és norvég nyelvű, az Európai Unió Hivatalos Lapjának EGT-mellékletében kihirdetendő szövegei hitelesek.
   3. cikk
   Ez a határozat 2004. október 30-án lép hatályba, feltéve ha addig az EGT-Vegyesbizottságnak elküldik a megállapodás 103. cikk (1) bekezdése szerinti összes értesítést (3).
   4. cikk
   E határozatot kihirdetik az Európai Unió Hivatalos Lapjának EGT-részében és EGT-mellékletében.
   
      Kelt Brüsszelben, 2004. október 29-én.
      
         
            az EGT-Vegyesbizottság részéről
         
         
            az elnök
         
         Kjartan JÓHANNSSON
         
      
   
   
      (1)  HL L 64., 2005.3.10., l. o.
   
   
      (2)  HL L 129., 2004.4.29., 1. o.
   
   
      (3)  Alkotmányos követelmények nincsenek megjelölve.